open-index/open-wikipedia-markdown huggingface dataset:
יצחק חזן

הרב **יצחק חזן** (ט"ו בניסן ה'תרע"ט, 15 באפריל 1919 – א' באייר ה'תש"ן, 26 באפריל 1990) היה רב, פוסק הלכה, דיין בבית הדין הרבני בקזבלנקה, אב"ד בעיר חיפה, וחבר בית הדין הגדול בירושלים.

## ביוגרפיה

נולד בכפר אלמנצוריה שבעמק דרעא במרוקו לחכם מאיר ומסעודה. מצד אמו הוא משתייך למשפחת אביטן, והוא קרוי על שם סבו, הרב יצחק אביטן.

בשנת 1936 נשלח ללמוד תורה בעיר מקנס, שם למד בישיבתו של הרב ידידיה טולדנו. כמו כן הוא ינק הרבה תורה ממורו הרב מאיר טולדנו.

בשנת 1940 הוסמך לשוחט ובודק על ידי הרב יהושע ברדוגו. באותה שנה חזר לכפר הולדתו וכיהן כרב הקהילה תחת אביו, במשך שמונה שנים. בתקופה זו למד עם הרב שמעון דיין, שלאחר פטירתו סייע להוציא את ספר תשובותיו 'זהב שבא'.

בשנת 1941 נשא לאשה את עיישה ממשפחת ריווח. לאחר שהתחתן התמנה על ידי הרב משה זריהן לתפקיד מסדר הגיטין של כל מחוז דרעא, ומפקח ראשי לכל מסדרי הנישואין וסופרי בית הדין במחוז.

בין השנים 1948–1953 לימד תורה בישיבת אוצר התורה בקזבלנקה.

בשנת 1954 הוסמך לדיינות על ידי הרב שאול אבן דנאן – רבה הראשי של יהדות מרוקו, והתמנה לכהן כדיין באגדיר למשך כחצי שנה.

אחר שסיים את תפקידו באגדיר, זומן לכהן כדיין בבית הדין המרכזי בקזבלנקה. בתפקיד זה ישב עם הרב שלום משאש – הראב"ד, הרב משה מלכה – סגן הראב"ד, הרב חיים רפאל שושנה והרב רחמים בן עמארה. תפקידו העיקרי בבית הדין היה סידור הגיטין.

ב-21 באוגוסט 1967 (ט"ו באב ה'תשכ"ז) עלה לארץ ישראל, ועבר מבחנים מחודשים בהכשרת דיינים על ידי מועצת הרבנות הראשית לישראל. במבחן זה, הרב חזן ציטט מילה במילה את לשונו של הבית יוסף ועורר את חשדם של בוחניו שאילצו אותו לעבור בחינה נוספת בעל פה. על מסמך הסמכתו חתומים הרב יוסף שלום אלישיב והרב קרליץ שכתבו :.

כמו כן הסמיכוהו בכתב הרב יצחק נסים והרב איסר יהודה אונטרמן.

בשנת 1969 התמנה הרב יצחק לדיין בבית הדין בחיפה עד לשנת 1988 וקבע את מגוריו בקריית שמואל. בשנת 1980 ייסד שם את כולל "בית יוסף".

בשנת 1988 הצטרף לבית הדין הגדול בירושלים עד לפרישתו שהייתה כחודש ימים לפני פטירתו.

הלך לעולמו ב-26 באפריל 1990 (א' באייר ה'תש"ן).

## חיים אישיים
בנו הוא הרב שמואל חזן – דיין בבית הדין הרבני, תל אביב.
טקסט=האחים: רבי חנניה חזן, הרב יצחק חזן ורבי יעקוב חזן (מימין לשמאל) מסובים בברית משפחה לסעודת מצווה באשדוד|ממוזער|האחים: רבי חנניה חזן, הרב יצחק חזן ורבי יעקוב חזן (מימין לשמאל) מסובים בברית משפחה לסעודת מצווה באשדוד. צולם שבועיים לפני פטירתו

## ספריו
* **יחוה דעת** – ג' כרכים, שאלות ותשובות על ארבעת חלקי השולחן ערוך (חלק א - תשל"ד, חלק ב - תש"מ, חלק ג - תשנ"א).
* **ריח הגט** – הלכות גיטין.
* **חכמת יצחק** – כללים לכתיבת השמות בגט, סדר הגט ונוסחו.
* **באר לחי**
* **ליצחק ריח** – פירושים על התורה.
* **לרוץ אורח**
* **כה לחי** – פירוש על הגדה של פסח
* הרב חזן גם ערך את הספר **זהב שבא** של הרב שמעון דיין לאחר פטירתו.

## לקריאה נוספת
* יצחק חזן, **יחוה דעת**, חלק א', ירושלים, תשס"ח (הקדמת המחבר עמ' 15).
* שמעון וענונו, **ארזי הלבנון**, ירושלים, 2006. עמ'1292-1291.

## קישורים חיצוניים

* הרב יצחק חזן באתר "החכם יומי".
* 
* 

קטגוריה:רבנים מרוקאים
חזן
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:דייני בית הדין הרבני הגדול
קטגוריה:ירושלים: רבנים
קטגוריה:מחברי ספרי שו"ת ישראלים
קטגוריה:פרשני הגדה של פסח
קטגוריה:מחברי ספרי הלכה
קטגוריה:אבות בית הדין הרבני בחיפה
קטגוריה:ישראלים שנולדו ב-1919
קטגוריה:ישראלים שנפטרו ב-1990
דניאל קייסי

**דניאל קייסי** (באנגלית: **Daniel Casey**; נולד ב-1 ביוני 1972) הוא שחקן אנגלי המוכר בעיקר מהופעתו בתפקיד סמל בילוש גאווין טרוי, עוזרו הראשון של פקד טום ברנבי, בשש העונות הראשונות של סדרת הטלוויזיה "רציחות במידסומר".

## ביוגרפיה
קייסי נולד בסטוקטון-און-טיס. אביו הוא לוק קייסי, עיתונאי ושדרן בטלוויזיה. הוא למד בגריי קולג' באוניברסיטת דרהאם וסיים תואר ראשון בספרות אנגלית לפני שפנה לקריירת משחק.

## קריירה
קייסי ידוע מגילום דמותו של סמל בילוש גאווין טרוי בסדרה הבלשית "רציחות במידסומר", ובהופעתו בתפקיד אנתוני קוקס בסדרת הדרמה "ידידינו בצפון". ב-20014 שיחק בתפקיד הכבאי טוני בארנס בסדרה של רשת ITV בשם "Steel River Blues". עוד כיכב בתפקיד אורח בסדרה "M.I. High".

ב-2010 הופיע קייסי בפרק בסדרה "המפקח ג'ורג' ג'נטלי", וב-2011 בפרק בסדרה "Marchlands". ב-2012 ושוב ב-2014 השתתף בסדרת הדרמה הרפואית "חדר מיון". בתחילת 2016 הצטרף לצוות השחקנים של אופרת הסבון הוותיקה "קורוניישן סטריט".

## חיים אישיים
באוקטובר 2005 התחתן קייסי עם אלי (Ellie). לבני הזוג יש שני בנים, רפרטי ומילו. הם חיים בסאסקס.

## פילמוגרפיה

## קישורים חיצוניים

* הפרופיל של דניאל קייסי

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי אוניברסיטת דרהאם
קטגוריה:אנגלים שנולדו ב-1972
שמורת האינדיאנים פורט מוהאבי

שמאל|ממוזער|250px|מבט על שדות הכותנה בשטח השמורה
**שמורת האינדיאנים פורט מוהאבי** (באנגלית: **Fort Mojave Indian Reservation**) היא שמורת אינדיאנים לאורך נהר הקולורדו, המשתרעת על שטח 95 קילומטרים רבועים באריזונה, 51 קילומטרים רבועים בקליפורניה ו-23 קילומטרים רבועים בנבדה. השמורה הוקמה ב-1870, והיא ביתם של קרוב ל-1,100 תושבים בני המוהאבי, שבט אינדיאני המוכר על ידי הממשל הפדרלי של ארצות הברית.

שלא כמקובל בשמורות אינדיאנים רבות אחרות באריזונה, בני המוהאבי חיים על פחות מ-50% משטח השמורה. המוהאבי החכירו את מרבית האדמה בבעלותם לחברות לגידול כותנה, תירס, וסויה המעסיקות לבנים ואמריקנים ממוצא מקסיקני.

האתר של מצודת פורט מוהאבי לשעבר, שמ-1890 ועד שנות ה-30 של המאה ה-20 שימש כפנימייה וכקצה המזרחי של דרך מוהאבי (Mojave Road) שוכן בתחומי שמורת האינדיאנים פורט מוהאבי.

## היסטוריה
האזור היה מיושב ברציפות במשך אלפי שנים על ידי תרבויות שונות של עמים ילידים. שמורת האינדיאנים פורט מוהאבי הוקמה ב-1870 יותר מעשור לאחר שהצבא האמריקני הביס את בני השבט במלחמת מוהאבי והעימותים הצבאיים פסקו. השמורה משתרעת על שטחים לאורך נהר הקולורדו השייכים לשלוש מדינות סמוכות: אריזונה, קליפורניה ונבדה.

ב-1890 הועבר מתחם פורט מוהאבי, השוכן בתחומי השמורה, ממחלקת המלחמה של ארצות הברית לידי הלשכה לענייני אינדיאנים. במשך עשרות שנים ועד תחילת שנות ה-30 של המאה ה-20 הפעילה הלשכה פנימייה לילדי האינדיאנים משבט מוהאבי ושבטים אחרים, בניסיון להטמיע את הצעירים בתרבות של הזרם המרכזי באמריקה. הם אולצו לדבר אנגלית ולחיות לפי כללי האמונה הנוצרית בעודם בבית הספר. הנכס הועבר לבעלות השמורה ב-1935. השמורה לא תחזקה את המבנים בכוונה מכיוון שהם היוו סמל לתקופה מכאיבה ביחסים עם ארצות הברית, ומצבם הידרדר.

## כלכלה
המוהאבי החכירו את שטחים נרחבים מהאדמה בבעלותם לחברות חקלאיות המגדלות אלפלפה, תירס וסויה. לבנים ואמריקנים ממוצא מקסיקני רבים מתגוררים במקום, ובני המוהאבי חיים על פחות מ-50% משטח השמורה.

השבט מפעיל מ-1995 את מתחם בית המלון והקזינו Avi Resort & Casino בסמוך ללפלין בקצה הדרומי של נבדה, סמוך לגבול עם קליפורניה. ב-20 באוקטובר 2003 הודיע מנהל השמורה על הסכם בין השמורה למושל קליפורניה גריי דייוויס לאפשר הקמת קזינו מערבית לעיירה נידלס (על גדת הקולורדו מול האדמות בבעלות השמורה באריזונה בגדה ממול).

השבט מפעיל חברת חשמל עצמאית (Aha Macav Power Service), המספקת שירותים גם ליישובים שמחוץ לשמורה.

## תחיית השפה
נכון ל-2012 הפעיל "המרכז לחינוך אינדיאני" (Center for Indian Education) באוניברסיטת המדינה של אריזונה "סדנאות ללומדי ודוברי השפה בשמורת האינדיאנים של פורט מוהאבי בצפון-מערב אריזונה, קליפורניה ונבדה. בפורט מוהאבי חיים כ-22 זקנים הדוברים מעט מוהאבי".
על מיזם תחיית השפה אחראית המשוררת נטלי דיאז (Natalie Diaz).

## קישורים חיצוניים


* Official Tribe Website
* Fort Mojave Tribe, InterTribal Council of Arizona


## הערות שוליים

קטגוריה:שמורות אינדיאנים
עונת 2010/2011 בלה ליגה

**עונת 2010/2011** הייתה העונה ה-80 של לה ליגה שהיא הליגה הספרדית הבכירה בכדורגל. העונה החלה ב-28 באוגוסט 2010 והסתיימה ב-21 במאי 2011. 

הליגה כללה 20 קבוצות. שלוש הקבוצות האחרונות ירדו לליגת המשנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת חרס, טנריפה וריאל ואיאדוליד ירדו לליגת משנה. מליגת המשנה עלו ריאל סוסיאדד, לבאנטה והרקולס.

ברצלונה זכתה בתואר וזאת בפעם ה-21 בתולדות המועדון ופעם השלישית ברציפות. היא זכתה בהסופר קאפ הספרדי תוך ניצחון על ריאל מדריד בסיכום מפגש כפול - 2:3, 2:2. 

אלמריה, הרקולס ודפורטיבו לה קורוניה ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לכריסטיאנו רונאלדו ( פורטוגל), ריאל מדריד, שכבש 40 שערים. בנוסף לכך זכה רונאלדו  גם בנעל הזהב האירופית.
* פרס זאמורה לשוער הטוב ביותר הוענק לויקטור ואלדס (), ברצלונה, שספג 16 שערים ב-32 משחקים. ואלדס זכה בתואר בפעם השלישית ברציפות. 
* "פרס סארה" לכדורגלן ספרדי שכבש מספר מרבי של שערים במהלך העונה הוענק לאלברו נגרדו (), סביליה, שכבש 20 שערים.  

פרסי LFP:
*השחקן המצטיין:  ליונל מסי ( ארגנטינה)
*השוער המצטיין:  ויקטור ואלדס ()
*הבלם המצטיין:  אריק אבידל ()
*הקשר המצטיין:  צ'אבי ()  אנדרס אינייסטה ()
*החלוץ המצטיין:  ליונל מסי ( ארגנטינה)
*המאמן המצטיין:  ז'וזפ גוארדיולה ()

## טבלת הליגה

## סטטיסטיקה

### מלכי השערים

### מלכי הבישולים

### פרס זאמורה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2010 2011
קטגוריה:תחרויות כדורגל ב-2010
קטגוריה:תחרויות כדורגל ב-2011
קטגוריה:2010 בספרד
קטגוריה:2011 בספרד
דוד קלטינס

**דוד יאיר קלטינס** (נולד ב-11 ביוני 1995) הוא כדורגלן ישראלי המשחק בעירוני טבריה מליגת העל בעמדת הקשר האחורי והמגן.

## קריירה
קלטינס נולד בנווה אילן וגדל במבשרת ציון. כילד, שיחק שנתיים בגילאים 6–8 באקדמיה של הפועל תל אביב. בגיל 12 הצטרף למחלקת הנוער של בית"ר ירושלים. מלבד עמדת הקשר אחורי, שיחק קלטינס בקבוצת הנוער גם בעמדות המגן והחלוץ. בעונת 2014/2015 הצטרף קלטינס לאימוני הקבוצה הבוגרת של בית"ר ירושלים בליגת העל, ולעיתים גם נמנה עם סגל הקבוצה הבוגרת, אך לא זכה לדקות משחק.

בתחילת עונת 2015/2016 שותף קלטינס במשחקי הקבוצה בגביע הטוטו, וב-26 באוקטובר 2015 ערך את הופעת הבכורה שלו בליגת העל עם בית"ר ירושלים, כשהשלים 90 דקות ורשם בישול בניצחון 2–4 על מכבי תל אביב. שבוע לאחר מכן, ב-11 בנובמבר, נבחר ל"שחקן המצטיין" בניצחון 0–1 על הפועל רעננה. לאחר שהרשים בהזדמנויות אותן קיבל מהמאמן סלובודאן דראפיץ', זכה קלטינס לדקות משחק רבות יותר והפך לשחקן חשוב בחלק האחורי של הקישור בבית"ר ירושלים. ב-1 בפברואר 2016 כבש את שער הבכורה שלו בקריירה, בתיקו 2–2 נגד מכבי תל אביב. בסך הכל כבש שער אחד ב-25 הופעות בליגה בעונתו הראשונה בקריירה, ונבחר לתגלית העונה.

בעונת 2016/2017, תחת המאמן רן בן שמעון, הוסט קלטינס מספר פעמים לעמדות הבלם והמגן הימני. ב-7 ביולי 2016 ערך את הופעת הבכורה שלו במפעל אירופי, כשעלה כמחליף בניצחון 1–0 על סלובודה טוזלה הבוסנית במסגרת הסיבוב הראשון של מוקדמות הליגה האירופית של אופ"א. בסך הכל שיחק ארבע עונות בבית"ר ירושלים, וכבש במדיה ארבעה שערים ב-113 הופעות בליגת העל.

ב-25 ביוני 2019 חתם לחמש שנים בהפועל באר שבע מליגת העל, ששילמה עבורו 1.5 מיליון יורו.

ב-25 בספטמבר 2022 חתם לשנתיים בהפועל תל אביב. ב-28 באוגוסט 2023 התירה הקבוצה את חוזהו.

ב-9 בינואר 2024 חתם בסט. ג'ונסטון מליגת העל הסקוטית.

ב-19 בינואר 2025 חתם בעירוני טבריה מליגת העל. ב-17 ביוני 2025 האריך קלטינס את חוזהו בעירוני טבריה בעונה נוספת.

## נבחרת ישראל
שיחק פעמיים עם נבחרת נוער ב' של ישראל עד גיל 18. לזכותו שבע הופעות במדי נבחרת הנוער עד גיל 19, עמה השתתף באליפות אירופה עד גיל 19 לשנת , כולל במשחק בשלב-הבתים בטורניר הסופי מול נבחרת אוסטריה, בו הפסידה ישראל 3–0. את הופעת הבכורה שלו בנבחרת הצעירה עד גיל 21 ערך ב-24 במרץ 2016 במשחק מול , ולזכותו שש הופעות במדיה.

ב-6 בנובמבר  זומן לראשונה לסגל הנבחרת הבוגרת של ישראל, על-ידי המאמן הלאומי אלישע לוי. ב-24 במרץ 2017 ערך את הופעת הבכורה שלו בנבחרת הבוגרת, כשנכנס כמחליף במחצית השנייה בהפסד החוץ 1–4 מול  במסגרת מוקדמות מונדיאל 2018.

## חיים אישיים
אמו פלורי (לבית בן-הרוש) היא ממוצא מרוקאי ואביו יוסי קלטינס הוא הולנדי. ובשל כך מחזיק קלטינס גם בדרכון הולנדי. סבו מצד אמו היה כדורגלן במרוקו.

את שירותו בצה"ל עשה כאחראי מחסן במטבח.

## תארים
; הפועל באר שבע
* גביע המדינה (2): 2019/2020, 2021/2022
* אלוף האלופים: 2022

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:מגני כדורגל ישראלים
קטגוריה:מבשרת ציון: כדורגלנים
קטגוריה:כדורגלני בית"ר ירושלים
קטגוריה:כדורגלני הפועל באר שבע
קטגוריה:כדורגלני הפועל תל אביב
קטגוריה:כדורגלני סט. ג'ונסטון
קטגוריה:כדורגלני נבחרת ישראל
קטגוריה:בוגרי תיכון הראל (מבשרת ירושלים)
קטגוריה:כדורגלנים ישראלים בסקוטלנד
קטגוריה:אישים ממוצא יהודי-מרוקאי
קטגוריה:אישים ממוצא הולנדי
קטגוריה:ישראלים שנולדו ב-1995
ליה פילוסוף

**ליה פילוסוף** (נולדה ב-19 בנובמבר 1991) היא שחקנית ישראלית.

## ביוגרפיה
פילוסוף נולדה ב-19 בנובמבר 1991 לעיתונאית מירי חנוך ולמוזיקאי צוף פילוסוף. היא בוגרת תנועת התיאטרון גלי ישראל ובבית הספר למדה במגמת הקולנוע.

בשנת 2000 הופיעה בקלטת הילדים "תוף הלב של דין דין".

בשנת 2006 שיחקה בסדרה "ראש גדול" את דמותה של גילי מרקוס, חובבת טניס שהוריה הדתיים מתנגדים בכל תוקף שתשחק טניס.

בשנת 2009 שיחקה בסרט "ילדה גדולה" וגילמה את דמותה של שירה לצד רוני טל, שמעון מימרן ואריאלה מיניאלי.

בשנים 2013–2014 שיחקה בסדרה "משיח" בתפקיד אורח אלה.

בתיאטרון שיחקה בהצגות ילדים כגון "סוכר ילדים סדוכר", "מטרו-פלסטינה" עור לבן מסכות שחורות".

## קישורים חיצוניים

## הערות שוליים

קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:ישראליות שנולדו ב-1991
קטגוריה:ישראלים שנולדו ב-1991
עונת 2011/2012 בלה ליגה

**עונת 2011/2012** הייתה העונה ה-81 של לה ליגה שהיא הליגה הספרדית הבכירה בכדורגל. העונה החלה ב-27 באוגוסט 2011 והסתיימה ב-13 במאי 2012. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקובמת אלמריה, הרקולס ודפורטיבו לה קורוניה ירדו לליגת משנה. מליגת המשנה עלו ריאל בטיס, ראיו ואיקאנו וגרנדה (לאחר 35 עונות בליגה השנייה והשלישית).

ריאל מדריד זכתה בתואר וזאת בפעם ה-32 בתולדות המועדון. היא זכתה בהסופר קאפ הספרדי תוך ניצחון על ברצלונה בסיכום מפגש כפול בזכות חוק שערי חוץ- 2:3, 2:1. 

ראסינג סנטנדר, ספורטינג חיחון וויאריאל ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לליונל מסי ( ארגנטינה), ברצלונה, שכבש 50 שערים. בנוסף לכך זכה מסי גם בנעל הזהב האירופית והפך לשחקן שכבש הכי הרבה שערים בשביל לזכות בפרס. 
* פרס זאמורה לשוער הטוב ביותר הוענק לויקטור ואלדס (), ברצלונה, שספג 28 שערים ב-35 משחקים. ואלדס זכה בתואר בפעם הרביעית ברציפות.  
* "פרס סארה" לכדורגלן ספרדי שכבש מספר מרבי של שערים במהלך העונה הוענק לרוברטו סולדדו (), ולנסיה, שכבש 18 שערים.  

פרסי LFP:
*השחקן המצטיין:  ליונל מסי ( ארגנטינה)
*השוער המצטיין:  איקר קסיאס () 
*הבלם המצטיין:  סרחיו ראמוס ()
*הקשר המצטיין:  צ'אבי אלונסו () אנדרס אינייסטה ()
*החלוץ המצטיין:  ליונל מסי ( ארגנטינה)
*המאמן המצטיין:  ז'וזפ גוארדיולה ()

## טבלת הליגה

## סטטיסטיקה

### מלכי השערים

### מלכי הבישולים

### פרס זאמורה

## קישורים חיצוניים

* 
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2011 2012
קטגוריה:תחרויות כדורגל ב-2011
קטגוריה:תחרויות כדורגל ב-2012
קטגוריה:2011 בספרד
קטגוריה:2012 בספרד
בן צעירי

**בן צעירי** (נולד ב-17 במאי 1992) הוא כדורגלן עבר ישראלי ששיחק בעמדת המגן השמאלי. אחיו הצעיר של הכדורגלן לירוי צעירי.

## קריירה
צעירי החל לשחק כדורגל במחלקת הנוער של בני יהודה תל אביב, וב-9 באפריל 2011 ערך את הופעת הבכורה שלו בקבוצה הבוגרת של המועדון, כשפתח בהרכב בניצחון 1–0 נגד הפועל תל אביב. עד תום עונת 2010/2011 שותף בסך הכל בחמישה משחקים בליגת העל, ובעונת 2011/2012 שותף במשחקי הקבוצה בגביע הטוטו, וערך עוד שתי הופעות בליגה. עד לסיום העונה שיחק עוד 4 משחקי ליגה. בינואר  הושאל צעירי להפועל כפר סבא מהליגה הלאומית, במדיה ערך רק הופעה אחת בהפסד 1–2 להכח עמידר רמת גן במחזור הסיום של עונת 2012/2013. בעונת 2013/2014 הושאל להפועל פתח תקווה ובמדיה ערך 32 הופעות בליגה הלאומית וסייע לקבוצה להעפיל לליגת העל.

לקראת עונת 2014/2015 חזר צעירי לסגל בני יהודה, לאחר שירדה לליגה הלאומית. ב-17 באוקטובר 2014 כבש את שער הבכורה שלו בקריירה, בניצחון 4-0 על מכבי אחי נצרת, ובתום העונה העפיל עם הקבוצה בחזרה לליגת העל. בעונת 2015/2016 ערך 22 הופעות בליגת העל, ובעונת 2016/2017 ערך 20 הופעות וזכה עם הקבוצה בגביע המדינה.

ב-6 ביוני 2017 הושאל צעירי למכבי נתניה, במדיה ערך 11 הופעות בכל המסגרות בעונת 2017/2018, ובסופה עזב את הקבוצה ושוחרר מבני יהודה.

ב-27 בדצמבר 2018 חתם בהעברה חופשית בהפועל אשקלון.

ב-26 ביוני 2019 חתם בהפועל אום אל-פחם, העולה החדשה לליגה הלאומית.

## תארים
;בני יהודה תל אביב
*גביע המדינה: 2016/2017

## קישורים חיצוניים

## הערות שוליים

קטגוריה:מגני כדורגל ישראלים
קטגוריה:כדורגלני בני יהודה תל אביב
קטגוריה:כדורגלני הפועל כפר סבא
קטגוריה:כדורגלני הפועל פתח תקווה
קטגוריה:כדורגלני מכבי נתניה
קטגוריה:כדורגלני הפועל אשקלון
קטגוריה:כדורגלני הפועל אום אל-פחם
קטגוריה:בוגרי תיכון מקיף יהוד
קטגוריה:מגשימים: כדורגלנים
קטגוריה:ישראלים שנולדו ב-1992
רשיד גזאל

**רשיד גזאל** (בערבית: **رشيد غزال**, בצרפתית: **Rachid Ghezzal**; נולד ב-9 במאי 1992) הוא כדורגלן אלג'יראי המשחק בעמדת הקיצוני בליון מהליג 1 ובנבחרת אלג'יריה.

## קריירת מועדונים
רשיד גזאל במחלקת הנוער של ליון, ביולי 2010, עת היה בן 18, חתם על חוזה לחמש שנים במועדון. לאחר שנתיים בקבוצת המילואים של המועדון, מאמן הקבוצה הבוגרת, רמי גארדה, זימן את גזאל לקבוצה הבוגרת. את הופעת הבכורה שלו בקבוצה הבוגרת ערך ב-4 באוקטובר במסגרת שלב הבתים של הליגה האירופית בניצחון 3–4 על קבוצת ליגת העל הישראלית, עירוני קריית שמונה.

בעונת 2013/14 גזאל ספג פציעה בגבו שהשביתה אותו לחצי שנה. הוא שב מהפציעה, אך לא זכה לדקות משחק עד לתום העונה. את עונת 2015/16 סיים גזאל עם 8 שערים ו-8 בישולים ב-29 משחקים ליגה.

ב-7 באוגוסט 2017 גזאל חתם במונקו על חוזה לארבע שנים. ב-5 באוגוסט 2018 חתם גזאל בלסטר סיטי לארבע שנים. ב-2 בספטמבר 2019 הושאל גזאל לפיורנטינה לעונה אחת. ב-5 באוקטובר 2020 הושאל גזאל לבשיקטש. ב-12 באוגוסט 2021 חתם גזאל בבשיקטש באופן קבוע לשלוש שנים

## נבחרת אלג'יריה
לגזאל, יליד צרפת ובן למשפחה ממוצא אלג'יראי, הייתה את הבחירה לשחק בנבחרת צרפת, אך העדיף לשחק בנבחרת אלג'יריה. בשנת 2013 הוא זומן לנבחרת צרפת עד גיל 20 בטורניר טולון ורשם מספר הופעות. את שערו הראשון בנבחרת הבוגרת של אלג'יריה הבקיע במרץ 2016 מול נבחרת אתיופיה.

## חיים אישיים
רשיד הוא האח הצעיר של הכדורגלן עבד אל-קאדר גזאל.

## קישורים חיצוניים

* הפרופיל של גזאל באתר הרשמי של ליון

## הערות שוליים

קטגוריה:חלוצי כדורגל אלג'יראים
קטגוריה:כדורגלני אולימפיק ליון
קטגוריה:כדורגלני בשיקטש
קטגוריה:כדורגלני גביע אפריקה לאומות 2017
קטגוריה:כדורגלני לסטר סיטי
קטגוריה:כדורגלני מונקו
קטגוריה:כדורגלני ריזספור
קטגוריה:כדורגלני נבחרת אלג'יריה
קטגוריה:כדורגלני פיורנטינה
קטגוריה:כדורגלנים אלג'יראים
קטגוריה:אלג'יראים שנולדו ב-1992
מווה ארנה

**מווה ארנה** (בגרמנית: **MEWA Arena**) הוא אצטדיון כדורגל בעיר מיינץ שבגרמניה, המשמש את קבוצת מיינץ 05 במשחקיה הבינתיים. האצטדיון בעל תכולה של 34,034 צופים, מתוכם כ-20,000 מקומות ישיבה, והיתר ביציעי עמידה. במשחקים בינלאומיים, בהם יציעי עמידה אינם אפשריים, תכולת האצטדיון עומדת על כ-27,000 מקומות ישיבה. האצטדיון ממוקם בכניסה המערבית של העיר, בסמוך לאוניברסיטת מיינץ.

האצטדיון נחנך בשנת 2011 והחליף את ברוכווגשטדיון בתור אצטדיונה הביתי של הקבוצה. בשנים 2011–2016 נקרא האצטדיון "קופאס ארנה", על שם חברת ביטוח האשראי הצרפתית. בשנים 2016–2021, נקרא "אופל ארנה", על שם אופל, בתור נותנת החסות של האצטדיון. החל משנת 2021 נקרא "מווה ארנה", על שם חברת הטקסטיל הגרמנית MEWA Textil-Service.

האצטדיון נחנך ביולי 2011 כשאירח טורניר טרום עונה בשם Ligatotal!-cup, בהשתתפות הקבוצות מיינץ 05, המבורג, בורוסיה דורטמונד ובאיירן מינכן. בטורניר זכתה בורוסיה דורטמונד לאחר שגברה במשחק הגמר על המבורג בתוצאה 2-0.

האצטדיון ממוקם ברחוב הנקרא על שמו של אויגן סלומון, מייסדה היהודי של הקבוצה שנרצח באושוויץ ב-1942.

## גלריה

קובץ:Opel Arena 2.jpg|חזית האצטדיון
קובץ:Coface Arena - Luftaufnahme.jpg|האצטדיון ממבט על
קובץ:R-P Mainz west Coface Arena from south IMG 8347.JPG|האצטדיון וסביבתו ממבט על


## קישורים חיצוניים

* מווה ארנה באתר הרשמי של מיינץ 05

## הערות שוליים

קטגוריה:אצטדיוני כדורגל בגרמניה
קטגוריה:מיינץ 05
קטגוריה:ריינלנד-פפאלץ: מבנים
920-929 לפנה"ס

**שימו לב: ערך זה מכיל אירועים מן השנים 929 - 920 [[לפני הספירה]]**

## אירועים ומגמות
* 928 לפנה"ס - שלמה המלך נפטר ומוחלף על ידי בנו רחבעם. ממלכת ישראל המאוחדת מתפלגת, בעקבות הקמת ממלכת ישראל על ידי עשרת השבטים בהנהגת ירבעם בן נבט.
* 925 לפנה"ס - כיבוש צבאי של חלקים מארץ ישראל על ידי שושנק הראשון, מלך מצרים.
* 922 לפנה"ס - אשורקון הראשון מחליף את אביו, שושנק הראשון, ומתמנה למלך מצרים.
* 922 לפנה"ס - פורבס, ארכון אתונה, מת לאחר שלטון שנמשך כ-30 שנה. הוא מוחלף על ידי בנו מגאקלס.
* 920 לפנה"ס - מעבר נוגה על פני השמש מתרחש.

## אנשים משמעותיים
* שלמה מלך ישראל.
* רחבעם מלך יהודה.
* ירובעם בן נבט מלך ישראל.
* אשור-דן השני מלך אשור.

## קישורים חיצוניים

*
קטגוריה:המאה ה-10 לפנה"ס
נאופטולמוס

[250px|ממוזער|שמאל|נאופטולמוס בפסל "Rape of Polyxena" מ[פירנצה, איטליה]]
**נאופטולמוס** (ביוונית עתיקה: Νεοπτόλεμος, "לוחם חדש"; ידוע גם בכינויו **פירוס**, Πύρρος, "אדום") הוא בנו של אכילס במיתולוגיה היוונית.

## במיתולוגיה
בנם של אכילס ודידאמיה , בתו של ליקומדס , מלך סקירוס. הוריו נפגשו כאשר פלאוס ותטיס, הוריו של אכילס, רצו להרחיקו מגורלו הרע שנמסר מנבואה. לפיכך, הם החביאו את אכילס בחצר המלך ליקומדס כמשרת. אהבתם של אכילס והנסיכה דידאמיה הביאה ללידתו של נאופטולמוס.

עוד בזמן הריונה של דידאמיה, אודיסאוס סיפר לאכילס על מלחמת טרויה ואכילס נאלץ לצאת למלחמה, שם מצא את מותו מחיציו של פאריס.

הלנוס , בנו של פריאמוס מלך טרויה, היה בעל יכולות נבואיות ואולץ בידי היוונים לגלות כיצד ינצחו במלחמה. הוא מסר להם שיצטרכו את נאופטולמוס, שהצטרף ללוחמים אשר הסתתרו בסוס העץ הטרויאני. נאופטולמוס כרת לפריאמוס את הראש, זרק את סקמאנדריוס/אסטיאנקס , בנו של הקטור, מעבר לחומות טרויה, והפך את אנדרומאכה אשת הקטור לפילגשו ולקח עוד כמה שבויים, כגון הלנוס. באודיסיאה, פוגש אודיסאוס באכילס בארץ המתים וממלא את אכילס גאווה כאשר הוא מספר לו על מעשיו של נאופטולמוס בנו במלחמה.

לאחר המלחמה, נאופטולמוס הפך למלך אפירוס. הוא רצה לשאת לאישה את הרמיוני בת מנלאוס והלנה, מלך ומלכת ספרטה, חברים עיקריים במלחמת טרויה, שלקראת סופה ואחריה הכירו את נאופטולמוס. היא הייתה מאורסת בידי סבה טינדראוס לדודנה אורסטס, אולם אביה הבטיח לה את נאופטולמוס. לבסוף היא נישאה לאורסטס, אך כשהזכיר לו נאופטולמוס את הבטחתו היא מיד נלקחה מבעלה וניתנה לו. אורסטס כעס ורצח אותו. עצמות נאופטולמוס פוזרו בדרך לאפירוס.

מזוגיותו עם אנדרומאכה נולד לו בנו היחיד מולוסוס , שעל פי מיתוס היה אב קדום של אלכסנדר מוקדון.

## קישורים חיצוניים

* 

2017 01
קטגוריה:דמויות מהמיתולוגיה היוונית
מרווין האייר

הרב **מרווין (משה חיים) האייר** (באנגלית: **Marvin (Moshe Chaim) Hier**; נולד ב-1939 בניו יורק) הוא רב אורתודוקסי. מייסד מרכז שמעון ויזנטל, מוזיאון הסובלנות בלוס אנג'לס ומוזיאון הסובלנות בירושלים.

## קורות חיים
האייר נולד בשנת 1939 בעיר ניו יורק. הוריו היהודים הגיעו מפולין; אביו עבד כמלטש מנורות לאחר שהגיע לניו יורק בשנת 1917. הוא גדל בלואר איסט סייד, למד בישיבת הרב שלמה קלוגר ברחוב יוסטון. הוא קיבל סמיכה בשנת 1962 מרבי מנדל קרביץ, ראש ישיבת רבנו יעקב יוסף.

בתחילת שנות ה-60 כיהן כעוזר לרב ובשנת 1964 הפך לרב של קהילת שערי צדק בוונקובר, קולומביה הבריטית. בשנת 1977, בעקבות ביקור באתרי שואה באירופה, הגיע ללוס אנג'לס כדי להקים את מרכז שמעון ויזנטל. בהנהגתו, הפך המרכז לאחד מהארגונים היהודיים המובילים בעולם. למרכז משרדים ברחבי ארצות הברית, ובקנדה, אירופה, ישראל וארגנטינה. המרכז עסק במעקב אחר עשרות פושעי מלחמה נאצים ברחבי העולם, פעל למען משפט חוזר לג'ון איוון דמיאניוק והחל מ-1992 נגד תוכנית הגרעין האיראנית, תוכנית הגרעין הסורית ושל לוב.

האייר שותף כמפיק ותסריטאי לזכייה בשני פרסי אוסקר לסרט התיעודי הטוב ביותר, עבור הסרט ארוכה הדרך הביתה" מ-1997 ו"ג'נוסייד" מ-1982.

בשנת 1997 יזם את הקמת מוזיאון הסובלנות בלוס אנג'לס ובשנת 2000 את מוזיאון הסובלנות בירושלים שהקמתו אושרה בדצמבר 2000. עם זאת הגיש מוזיאון יד ושם התנגדות לתוכנית, כי חשש שהמוזיאון יעסוק בין היתר גם בנושאים הקשורים לשואה. ב-23 בנובמבר 2002 נערך טקס הסרת הלוט מעל דגם המבנה בבית הנשיא בירושלים. וב-2 במאי 2004 נערך טקס הנחת אבן הפינה למוזיאון, בנוכחות מושל קליפורניה לשעבר ארנולד שוורצנגר.

ב-20 בינואר 2017, הוזמן להשתתף בטקס ההשבעה של נשיא ארצות הברית הנבחר, דונלד טראמפ, ובירך לאחר נאומו:

באפריל 2017 נבחר להדליק משואה בטקס הדלקת המשואות ביום העצמאות. עם זאת עירית לינור העבירה ביקורת על ההחלטה להעניק את הכבוד לראשונה לאזרח ארצות הברית.

## קישורים חיצוניים

* 
* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:רבנים אורתודוקסים
קטגוריה:רבנים אמריקאים
קטגוריה:זוכי אוסקר
קטגוריה:משיאי משואה ביום העצמאות: 2017
קטגוריה:אמריקאים שנולדו ב-1939
פיאט קופה

**פיאט קופה** היא מכונית ספורט בעלת 2 דלתות, בתצורת קופה, בעלת הנעה קדמית, שיוצרה על ידי חברת פיאט האיטלקית בין השנים 1993–2000. סך הכול יוצרו 72,762 יחידות.

הפיאט קופה שווקה בישראל.
## מפרט טכני ומידות

* ממוזער|פיאט קופה, שנת 1997, מבט לתא הנהגמנוע 1,747 סמ"ק, 4 צילינדרים 16V המפיק 129 כ"ס, תאוצה 0 - 100 קמ"ש 9.2 שניות, מהירות שיא 205 קמ"ש
* מנוע 1,995 סמ"ק, 4 צילינדרים 16V המפיק 137 כ"ס, תאוצה 0 - 100 קמ"ש 9.2 שניות, מהירות שיא 208 קמ"ש
* מנוע 1,995 סמ"ק, 5 צילינדרים, 20V המפיק 145 כ"ס, תאוצה 0 - 100 קמ"ש 8.9 שניות, מהירות שיא  212 קמ"ש
* מנוע 1,998 סמ"ק,  5 צילינדרים  20V המפיק 152 כ"ס, תאוצה 0 - 100 קמ"ש 8.4 שניות, מהירות שיא 217 קמ"ש
* מנוע 1,998 סמ"ק טורבו, 4 צילינדרים  16V המפיק 193 כ"ס, תאוצה 0 - 100 קמ"ש 7.5 שניות, מהירות שיא 225 קמ"ש
* מנוע 1,998 סמ"ק טורבו, 5 צילינדרים  20V המפיק 217 כ"ס, תאוצה 0 - 100 קמ"ש 6.3 שניות, מהירות שיא 240 קמ"ש (גרסת 5 הילוכים), 250 קמ"ש (גרסת 6 הילוכים)
* תמסורת 5 הילוכים - ידנית
* תמסורת 6 הילוכים - ידנית
* אורך הרכב - 4,250 מ"מ
* רוחב - 1,768 מ"מ
* גובה - 1,340 מ"מ
* בסיס גלגלים - 2,540 מ"מ
* משקל - 1,250-1,320 ק"ג

## קישורים חיצוניים

*פיאט קופה  Car Info - פיאט קופה - 2.0-20V טורבו
* פיאט קופה   פיאט קופה 2012 - Turbo Magazine
* פיאט קופה  (3:02 דקות), יו-טיוב
* פיאט קופה  (קאטרורוטה) באיטלקית
* פיאט קופה  (23:02 דקות), יו-טיוב
* פיאט קופה  (2:34 דקות), יו-טיוב
* פיאט קופה  (2:47 דקות), יו-טיוב

קטגוריה:מכוניות קופה
קטגוריה:מכוניות ספורט
2000 קופה
קטגוריה:דגמי מכוניות שהושקו ב-1993
קטגוריה:כלי רכב איטלקיים
עונת 2014/2015 בלה ליגה

**עונת 2014/2015** הייתה העונה ה-84 של לה ליגה שהיא הליגה הספרדית הבכירה בכדורגל. העונה החלה ב-23 באוגוסט 2014 והסתיימה ב-23 במאי 2015. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת ריאל סרגוסה, דפורטיבו לה קורוניה ומיורקה ירדו לליגת משנה. מליגת המשנה עלו אייבר (בפעם הראשונה בתולדות המועדון), קורדובה (לאחר שהייה של 42 שנים בליגה השנייה) ודפורטיבו לה קורוניה.

ברצלונה זכתה בתואר וזאת בפעם ה-23 בתולדות המועדון. היא לא זכתה בהסופר קאפ הספרדי תוך הפסד לאתלטיק בילבאו (שהיו סגנים של גביע המלך הספרדי) בסיכום מפגש כפול בזכות חוק שערי חוץ- 1:1, 4:0. 

קורדובה, אלמריה ואלצ'ה ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לכריסטיאנו רונאלדו ( פורטוגל), ריאל מדריד, שכבש 48 שערים. בנוסף לכך זכה רונאלדו גם בנעל הזהב האירופית. 
* פרס זאמורה לשוער הטוב ביותר הוענק העונה לקלאודיו בראבו (), ברצלונה, שספג 19 שערים ב-37 משחקים.  
* "פרס סארה" לכדורגלן ספרדי שכבש מספר מרבי של שערים במהלך העונה הוענק לאריץ אדוריס (), אתלטיק בילבאו, שכבש 18 שערים.  

פרסי LFP הוענקו ל:
*השחקן המצטיין:  ליונל מסי ( ארגנטינה)
*השוער המצטיין:  קלאודיו בראבו ()
*הבלם המצטיין:  סרחיו ראמוס ()
*הקשר המצטיין:  חאמס רודריגס ()
*החלוץ המצטיין:  ליונל מסי ( ארגנטינה)
*המאמן המצטיין:  לואיס אנריקה ()

## טבלת הליגה

## סטטיסטיקה
### מלכי השערים

### מלכי הבישולים

### פרס זאמורה

## פרסי הלה ליגה
### שחקן החודש

## קישורים חיצוניים

* 
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2014 2015
קטגוריה:תחרויות כדורגל ב-2014
קטגוריה:תחרויות כדורגל ב-2015
קטגוריה:2014 בספרד
קטגוריה:2015 בספרד
הריסון אפול

**הריסון אפול** (נולד ב-24 ביולי 1986) הוא כדורגלן עבר גנאי ששיחק בעמדת המגן.

## קריירת מועדונים

אפול הוא תוצר של השלוחה האפריקאית של אקדמיית הנוער של פיינורד ההולנדית. בשנתיים האחרונות בזמן שהיה באקדמיה הושאל לאסאנטה קוטוקו ובנובמבר 2008 הוא זכה בתואר השחקן המצטיין של הליגה הגנאית.

אפול שיחק בכמה משחקי ידידות בקבוצה השוודית, הלסינגבורג, אך הצדדים לא הצליחו להניע את המעבר לכדי חתימה במועדון ובמקום עבור לאספרנסה מתוניסיה. בגמר ליגת האלופות של אפריקה לשנת 2011 נכנס כמחליף במשחק הגומלין והבקיע את השער היחיד במשחק נגד וידאד קזבלנקה, מה שהביא לאספרנסה את הגביע.

ב-30 ביולי 2015 חתם אפול על חוזה עם קולומבוס קרו מה-MLS. את הבכורה שלו ערך ב-19 באוגוסט במשחק נגד ניו יורק סיטי. שער הבכורה שלו הגיע במשחק שהסתיים בתיקו אחת נגד טורונטו ב-13 ביולי 2016.

## נבחרת גאנה

את הבכורה שלו במדים הלאומיים ערך בגביע אפריקה לאומות 2008 בניצחון 2-4 נגד חוף השנהב, משחק שקבע את המקום השלישי בטורניר. הוא שימש לראשונה בתור קפטן הנבחרת ב-1 בספטמבר 2015 בניצחון 2-3 נבחרת הרפובליקה של קונגו.

אפול לקח חלק בסגל של גאנה בחמישה גביעי אפריקה לאומות 2008, 2010, גביע אפריקה לאומות 2013, 2015 ו-2017 ואף רשם שתי הופעות במונדיאל 2014.

## תארים
;אסאנטה קוטוקו
* אליפות גאנה: 

;אספרנסה תוניס
* ליגת האלופות האפריקאית: 
* אליפות תוניסיה (4): , , , 
* הגביע התוניסאי: 

;קולומבוס קרו
* גביע ה-MLS: 
* גביע קמפאונס: 

## קישורים חיצוניים

* הפרופיל של אפול באתר של ליגת ה-MLS

## הערות שוליים

קטגוריה:כדורגלנים גנאים
קטגוריה:מגני כדורגל גנאים
קטגוריה:כדורגלני אסאנטה קוטוקו
קטגוריה:כדורגלני אספראנסה דה תוניס
קטגוריה:כדורגלני קולומבוס קרו
קטגוריה:כדורגלני שארלוט
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2013
קטגוריה:כדורגלני מונדיאל 2014
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:גנאים שנולדו ב-1986
עונת 2013/2014 בלה ליגה

**עונת 2013/2014** הייתה העונה ה-83 של לה ליגה שהיא הליגה הספרדית הבכירה בכדורגל. העונה החלה ב-17 באוגוסט 2013 והסתיימה ב-18 במאי 2014. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת ריאל סרגוסה, דפורטיבו לה קורוניה ומיורקה ירדו לליגת משנה. מליגת המשנה עלו אלצ'ה, ויאריאל ואלמריה.

אתלטיקו מדריד זכתה בתואר וזאת בפעם ה-10 בתולדות המועדון. היא זכתה בהסופר קאפ הספרדי תוך ניצחון על ריאל מדריד בסיכום מפגש כפול בזכות חוק שערי חוץ- 1:2, 1:1. 

ריאל בטיס, ריאל ואיאדוליד ואוססונה ירדו לליגת משנה בסוף העונה משומש בדיטו.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לכריסטיאנו רונאלדו ( פורטוגל), ריאל מדריד, שכבש 31 שערים. בנוסף לכך זכה רונאלדו גם בנעל הזהב האירופית במשותף עם לואיס סוארס מהפרמייר ליג. 
* פרס זאמורה לשוער הטוב ביותר הוענק העונה לטיבו קורטואה (), אתלטיקו מדריד, שספג 24 שערים ב-37 משחקים. קורטואה זכה בפרס בפעם השנייה ברציפות.
* "פרס סארה" לכדורגלן ספרדי שכבש מספר מרבי של שערים במהלך העונה הוענק לדייגו קוסטה (), אתלטיקו מדריד, שכבש 27 שערים.  

פרסי LFP הוענקו ל:
*השחקן המצטיין:  כריסטיאנו רונאלדו ( פורטוגל) 
*השוער המצטיין:  קיילור נבאס ()
*הבלם המצטיין:  סרחיו ראמוס ()
*הקשר המצטיין:  לוקה מודריץ' ()  אנדרס אינייסטה ()
*החלוץ המצטיין:  כריסטיאנו רונאלדו ( פורטוגל)
*המאמן המצטיין:  דייגו סימאונה ()

## טבלת הליגה

## סטטיסטיקה

### מלכי השערים

### מלכי הבישולים

### פרס זאמורה

## פרסי הלה ליגה
### שחקן החודש

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2013 2014
קטגוריה:תחרויות כדורגל ב-2013
קטגוריה:תחרויות כדורגל ב-2014
קטגוריה:2013 בספרד
קטגוריה:2014 בספרד
עונת 2012/2013 בלה ליגה

**עונת 2012/2013** הייתה העונה ה-82 של לה ליגה שהיא הליגה הספרדית הבכירה בכדורגל. העונה החלה ב-18 באוגוסט 2012 והסתיימה ב-1 ביוני 2013.

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה.

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת ראסינג סנטנדר, ספורטינג חיחון וויאריאל ירדו לליגת משנה. מליגת המשנה עלו דפורטיבו לה קורוניה, סלטה ויגו וריאל ואיאדוליד.

ברצלונה זכתה בתואר וזאת בפעם ה-22 בתולדות המועדון. היא זכתה בהסופר קאפ הספרדי תוך ניצחון על אתלטיקו מדריד בסיכום מפגש כפול בזכות חוק שערי חוץ - 1:1, 0:0.

ריאל סרגוסה, דפורטיבו לה קורוניה ומיורקה ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק לליונל מסי ( ארגנטינה), ברצלונה, שכבש 46 שערים. בנוסף לכך זכה מסי גם בנעל הזהב האירופית.
* פרס זאמורה לשוער הטוב ביותר הוענק לטיבו קורטואה (), אתלטיקו מדריד, שספג 29 שערים ב-37 משחקים.
* "פרס סארה" לכדורגלן ספרדי שכבש מספר מרבי של שערים במהלך העונה הוענק: אלברו נגרדו (), סביליה, שכבש 25 שערים.

פרסי LFP הוענקו ל:
*השחקן המצטיין: ליונל מסי ( ארגנטינה)
*השוער המצטיין: טיבו קורטואה ()
*הבלם המצטיין: סרחיו ראמוס ()
*הקשר המצטיין: אסייר אייארמנדי () אנדרס אינייסטה ()
*החלוץ המצטיין: ליונל מסי ( ארגנטינה)
*המאמן המצטיין: דייגו סימאונה ( ארגנטינה)

## טבלת הליגה

## סטטיסטיקה
### מלכי השערים

### מלכי הבישולים

### פרס זאמורה

## קישורים חיצוניים

* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2012 2013
קטגוריה:תחרויות כדורגל ב-2012
קטגוריה:תחרויות כדורגל ב-2013
קטגוריה:2012 בספרד
קטגוריה:2013 בספרד
נמל התעופה ליובליאנה יוז'ה פוצ'ניק

**נמל התעופה ליובליאנה יוז'ה פוצ'ניק** (בסלובנית: **Letališče Jožeta Pučnika Ljubljana**) הוא נמל תעופה השוכן כ-24 ק"מ צפונית מערבית לליובליאנה בירת סלובניה ו-9 ק"מ מזרחית לעיר קראן.

## היסטוריה
נמל התעופה לובליאנה נפתח באופן רשמי בדצמבר 1963 והחליף את נמל התעופה פולייה ששירת את האזור מ-1933 והיה הנמל האזרחי הראשון באזור סלובניה. טיסות סדירות מנמל התעופה החלו בינואר 1964. ב-8 בדצמבר 2004 עברו לראשונה בנמל התעופה למעלה ממיליון נוסעים. ב-2007 נקרא הנמל על שם יוז'ה פוצ'ניק שהיה פוליטיקאי, דיסידנט, אינטלקטואל ומנהיג האופוזיציה הדמוקרטית של סלובניה מ-1989 ל-1992.

## קישורים חיצוניים

* 

לובליאנה
פוצ'ניק
קטגוריה:סלובניה: תחבורה
קטגוריה:ליובליאנה
נמל התעופה ברטיסלאבה

**נמל התעופה הבינלאומי ברטיסלאבה** (בסלובקית: **Letisko Bratislava**), הידוע גם בשם **נמל התעופה מ. ר. שטפאניק** (בסלובקית: **Letisko M. R. Štefánika**) הוא נמל תעופה השוכן כ-9 ק"מ צפונית-מזרחית למרכז ברטיסלאבה בירת סלובקיה ושוכן בתחומי הרשות המקומית שלה ושל הכפר איוונקה פרי דונאיי (Ivanka pri Dunaji). הנמל קרוי על שם הפוליטיקאי הצ'כוסלובקי מילאן רסטיסלאב שטפאניק.

הנמל הוא נמל הבית של חברת Go2Sky.

נמל התעופה מורכב מהטרמינל הראשי (A) וטרמינל B המיועד להמראות ונחיתות ל/ממדינות שאינן חברות באמנת שנגן. קומת הקרקע כוללת שירותי המראות, בידוק וכדומה. בקומה השנייה מתנהל כל ההליך שלפני ההמראה - בידוק ביטחוני, ביקורת דרכונים, מרכז קניות ושערי עליה למטוסים (1–8 ו9-13).

## מיקום
נמל התעופה ברטיסלבה נמצא 9 ק"מ מצפון-מזררח למרכז העיר, על שטח של 4.7 קמ"ר. השדה נמצא במרחק של פחות משעה נסיעה מווינה באוסטריה, ברנו בצ'כיה, וגיור בהונגריה. נמל התעופה הבינלאומי הסמוך נמצא בווינה, במרחק כ-50 ק"מ מערבה.

## היסטוריה
טיסות סדירות ראשונות בין פראג לברטיסלבה החלו בשנת 1923 על ידי חברת התעופה צ'ק איירליינס. באותה תקופה שדה התעופה של ברטיסלבה היה במרחק כ-3 ק"מ ממיקומו של השדה הנוכחי והוא איננו פעיל עוד.

ב-1947 הוחל בהכנת השטח לבניית נמל התעופה, ב-1948 החלה הבנייה והנמל נכנס לפעילות ב-1951. בשדה נבנו שני מסלולים (04/22 באורך 1,900 מטר ו-13/31 באורך 1,500 מטר).
בשנות ה-90 של המאה ה-20 הייתה ירידה במספר הנוסעים בשדה כיוון שתנועת מטוסים רבה נותבה לנמל התעופה הבין-לאומי וינה-שווכאט, הנמצא רק 55 ק"מ מן השדה בברטיסלבה. אולם בתחילת המאה ה-21 הייתה התאוששות במספר הנוסעים לאחר שחברת ריינאייר החלה להשתמש בנמל התעופה בברטיסלבה בשנת 2004. בשנת 2005 עברו בשדה 1,3326,493 נוסעים ובשנת 2008 עלה מספר הנוסעים ל-2,218,545. השדה ידע משבר נוסף בעשור השני במאה ה-21 לאחר שמספר חברות תעופה שהשתמשו בשדה הפסיקו לפעול, ביניהן אייר סלובקיה וסלובק איירליינס. בשנת 2012 עברו בשדה רק 1.4 מיליון נוסעים ורק בשנת 2014 החלה שוב עלייה במספר הנוסעים. בשנת 2018 היה שיא במספר הנוסעים בשדה, 2,292,712 נוסעים. בשנת 2019 הפסיקה חברת צ'ק איירלינס את הטיסות הסדירות מברטיסלבה לקושיצה ולפראג.
ב-2012 הושלמה בנייתו של טרמינל נוסעים חדש במקום הטרמינל הקודם שנבנה ב-1970 ונהרס ב-2011.

## טיסות לישראל וממנה
ריינאייר הפעילה עד לשנת 2019 2 טיסות שבועיות עונתיות בין הנמל לאילת.

## קישורים חיצוניים

* 
## הערות שוליים

ברטיסלאבה
קטגוריה:סלובקיה: תחבורה
קטגוריה:ברטיסלאבה: מבנים
נמל התעופה הבין-לאומי זאגרב

**נמל התעופה הבין-לאומי זאגרב [[פרניו טוג'מן]]** (בקרואטית: **Međunarodna zračna luka Dr. Franjo Tuđman**) הוא נמל תעופה השוכן כ-10 קילומטר דרומית מזרחית לזאגרב, בירת קרואטיה, ומהווה בסיס פעולה מרכזי לחברת הדגל הקרואטית, קרואטיה איירליינס.

## היסטוריה
ממוזער|גג הטרמינל בנמל התעופה בזאגרב, מבט מאולם הנוסעים
נמל התעופה הנוכחי נבנה ב-1962 ליד העיירה פלסו. בתחילה כלל הנמל מסלול המראה באורך 2,500 מטר וטרמינל נוסעים בשטח של 1,000 מטר רבוע. בשנת 1966 נבנה טרמינל חדש ומודרני יותר בשטר של 5,000 מטר רבוע. ב-1974 הוארך מסלול ההמראה לאורך 3,252 מטר והטרמינל הורחב לשטח 12,000 מטר רבוע. ב-12 באפריל 2012 קיבלה חברת "נמלי תעופה פריז" זיכיון להפעלת התעופה ל-30 שנה מאת ממשלת קרואטיה. במסגרת ההסכם על החברה המפעילה לבנות טרמינל חדש. ואכן, ב-2013 החלה בנייתו של טרמינל חדש בשטח 70,000 מטר רבוע, שנגמרה בחודש מרץ 2017. הטרמינל בנוי בצורת גל; האדריכלים יצרו את הצורה הגלית של הגג כתזכורת להרים שמסביב. בסה"כ נעשה שימוש ב-2,000 טונות של פלדת בנייה, 35,000 מ"ק בטון. 

## קישורים חיצוניים

* 

## הערות שוליים

זאגרב
טוג'מן
קטגוריה:קרואטיה: תחבורה
קטגוריה:זאגרב: מבנים
היפונקס

**הִיפּוֹנַקְס** (ביוונית עתיקה: **Ἱππῶναξ**) היה משורר יווני עתיק מהעיר אפסוס, ואחר-כך מקלזומנאי. שירתו, המשויכת לסגנון היאמבי, תארה את השוליים של החברה האיונית במאה השישית לפנה"ס, תוך שימוש בסגנון הנחשב לבוטה ומשתלח. על אף שהיפונקס זכה להערצה מצד המשוררים ההלניסטיים, כגון קאלימאכוס והרודס (Ἡρώδας), וחיבוריו נאגדו לשלושה כרכים על ידי מלומדי הספרייה הגדולה של אלכסנדריה, רוב שיריו אבדו, ומיצירתו נשארו רק פרגמנטים.

## תרגומים
# דוד וייסרט. דו-לשוני. כולל ניתוח מטרי. בתוך: וייסרט, "סוגים וצורות", ירושלים: הוצאה עצמאית, 1976. עמ' 8. כולל: **115** (אל ישליכוהו), **120-121** (על בגדי שמרו).
# אהרן שבתאי. ע"פ אדמונדס (לבּ, 1961). בתוך: אריסטופנס, "הצפרדעים", ת"א: שוקן, 1997. עמ' 136-138. כולל: **1** (12), **13** (9), **14** (10), **15** (8), **16** (6), **17** (11), **21** (7), **32** (1-2), **34** (3), **36** (4), **37** (14), **44**(13), **68** (16), **120-121** (5), **182** (15).
# שמעון בוזגלו. נטול משקל. כולל מבוא והערות. בתוך: בוזגלו, "חריץ מושחת", רעננה: אבן חושן, 2016. עמ' 101-156. כולל: **1**, **2א**, **3א**, **5-10**, **12-17**, **19**, **21**, **22**, **25**, **26**, **26א**, **28**, **29א**, **30**, **32**, **34**, **36**, **38-42**, **44**, **50**, **52,54**, **58**, **59**, **62**, **63**, **66**, **68**, **70**, **79**, **115**, **117**, **119-122**, **128**, **135**, **135א-ב**.

## קישורים חיצוניים
* מבחר  מתוך האתר של שמעון בוזגלו

## הערות שוליים

קטגוריה:ערכים שבהם תבנית בריטניקה אינה מתאימה
היפונקס
נמל התעופה הבין-לאומי חרסון

**נמל התעופה הבינלאומי חרסון** (באנגלית: **Kherson International Airport**, באוקראינית: **Міжнародний аеропорт Херсон**) היה נמל תעופה בינלאומי הממוקם כ-11 ק"מ מחוץ לעיר חרסון, אוקראינה.

בשנת 2016 עברו בשדה כ-62,500 נוסעים.

## היסטוריה
הנמל נפתח בשנת 1961 בטיסה לקייב.

בשנת 2006 הוא קיבל מעמד של נמל תעופה בינלאומי כאשר התבצעו טיסות ממנו למוסקבה, אך מאוחר יותר קווים אלו הופסקו.

ב-26 בפברואר 2022 כוחות צבא רוסיה השתלטו על נמל התעופה במסגרת הפלישה הרוסית לאוקראינה.

## חברות ויעדים

## סטטיסטיקת נוסעים

## קישורים חיצוניים

* 

## הערות שוליים

2017 01
חרסון
קטגוריה:חרסון
פיטים אזמי

**פיטים אזמי** (באלבנית: **Fitim Azemi**; נולד ב-25 ביוני 1992 באוסלו שבנורווגיה) הוא כדורגלן נורווגי ממוצא קוסובני המשחק בעמדת החלוץ בקבוצת סטאבק.

## קריירת מועדונים
אזמי החל את הקריירה המקצוענית שלו בקבוצת פולו, ושיחק עמה בליגות השנייה והשלישית בנורווגיה. לקראת עונת  עבר אזמי לבודה/גלימט מליגת העל הנורווגית. ב-6 באפריל 2015 ערך אזמי את הופעת הבכורה שלו במועדון, כששיחק 90 דקות בהפסד 3-1 לסנדפיורד במסגרת המחזור הראשון בליגה. ב-26 באפריל הוא הבקיע את שער הבכורה שלו במועדון, שער מפנדל בדקה ה-22 בתיקו 2-2 נגד סרפסבורג 08 במסגרת המחזור הרביעי בליגה. בעונתו הראשון במועדון ערך אזמי 30 הופעות ליגה והבקיע ארבעה שערים, ובעונתו השנייה הוסיף 29 הופעות ליגה ו-11 שערים.

ב-23 בינואר 2017 חתם אזמי במכבי חיפה, אך מעט לשחק בה ולא הבקיע אף שער.

באוגוסט 2017 עזב אזמי את חיפה וחתם בקבוצת וולרנגה הנורווגית.

## קישורים חיצוניים

קטגוריה:כדורגלנים נורווגים
קטגוריה:חלוצי כדורגל נורווגים
קטגוריה:אוסלו: כדורגלנים
קטגוריה:כדורגלני בודה/גלימט
קטגוריה:כדורגלני מכבי חיפה
קטגוריה:כדורגלני וולרנגה
קטגוריה:כדורגלני סנדפיורד
קטגוריה:כדורגלני טרומסה
קטגוריה:כדורגלני סטאבק
קטגוריה:כדורגלנים זרים בישראל
קטגוריה:ספורטאים זרים בישראל
קטגוריה:נורווגים שנולדו ב-1992
עונת 2015/2016 בלה ליגה

**עונת 2015/2016** הייתה העונה ה-85 של לה ליגה שהיא הליגה הספרדית הבכירה בכדורגל. העונה החלה ב-21 באוגוסט 2015 והסתיימה ב-15 במאי 2016. 

הליגה כללה 20 קבוצות. שלוש הקבוצות האחרונות ירדו לליגת משנה בסוף העונה. 

על ניצחון במשחק ליגה מוענקות שלוש נקודות.

בהתאם לתוצאות של העונה הקודמת קורדובה, אלמריה ואלצ'ה ירדו לליגת משנה. מליגת המשנה עלו ריאל בטיס, ספורטינג חיחון ולאס פאלמס.

ברצלונה זכתה בתואר וזאת בפעם ה-24 בתולדות המועדון. היא זכתה בהסופר קאפ הספרדי תוך ניצחון על סביליה) (שהיו סגנים של גביע המלך הספרדי) בסיכום מפגש כפול בזכות חוק שערי חוץ- 0:5, 0:2. 

חטאפה, לבאנטה וראיו ואיקאנו ירדו לליגת משנה בסוף העונה.

## כדורגלנים מצטיינים
פרסים שהוענקו על ידי העיתון "מארקה":
* פרס הפיצ'יצ'י למלך השערים של העונה הוענק ללואיס סוארס ( אורוגוואי), ברצלונה, שכבש 40 שערים. בנוסף לכך זכה סוארס גם בנעל הזהב האירופית. 
* פרס זאמורה לשוער הטוב ביותר הוענק העונה ליאן אובלאק (), אתלטיקו מדריד, שספג 18 שערים ב-38 משחקים. 
* "פרס סארה" לכדורגלן ספרדי שכבש מספר מרבי של שערים במהלך העונה הוענק לאריץ אדוריס (), אתלטיק בילבאו, שכבש 20 שערים. אדוריס זכה בתואר בפעם השנייה ברציפות. 

פרסי LFP הוענקו ל:
*השחקן המצטיין:  אנטואן גריזמן ( צרפת)
*השוער המצטיין:  יאן אובלאק ()
*הבלם המצטיין  דייגו גודין ( אורוגוואי)
*הקשר המצטיין:  לוקה מודריץ' ()
*החלוץ המצטיין:  ליונל מסי ()
*המאמן המצטיין:  דייגו סימאונה ()

## טבלת הליגה

## סטטיסטיקה

### מלכי השערים

### מלכי הבישולים

### פרס זאמורה

## פרסי הלה ליגה
### שחקן החודש

## קישורים חיצוניים
* 
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

2015 2016
קטגוריה:תחרויות כדורגל ב-2015
קטגוריה:תחרויות כדורגל ב-2016
קטגוריה:2015 בספרד
קטגוריה:2016 בספרד
מפרץ דארבל

**מפרץ דארבל** (באנגלית: **Darbel Bay**) הוא מפרץ שרוחבו 45 ק"מ, המכרסם בחוף המערבי של ארץ גרהאם בין חצי האי סטרשר לחצי האי פרניק, ביבשת אנטארקטיקה. 

הכניסה אליו היא דרומית-מערבית לכף בלו וצפונית-מזרחית לכף ריי. 

הקרחונים וידמארק אייס פיאדמונט, קארדל, ארסקין, הופקינס, דראמונד, וידואוסון, מקיין, סולון ושקורפיל מזינים את המפרץ.

## היסטוריה
### גילוי המפרץ
המשלחת הצרפתית לאנטארקטיקה, 1908–1910, בהנהגת ז'אן-באטיסט שארקו גילתה את המפרץ, מיפתה אותו בקווים כלליים. 

המפרץ מופה בשנית בשנת 1931 על ידי סגל חקירות דיסקברי על ספינת המחקר "דיסקברי II", ושוב על ידי המשלחת הבריטית אל ארץ גרהאם, 1934–1937, בראשות ג'ון ריימיל.

### מקור השם
שארקו נתן למפרץ השם "Baie Marin Darbel".

## קישורים חיצוניים

* מפרץ דארבל באתר הסקר הגאולוגי של ארצות הברית
* מפרץ דארבל באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המפרץ, תוך סימון אתרים נוספים באזור באתר copernix

## הערות שוליים

דארבל
דארבל
נמל התעופה סופיה

**נמל התעופה סופיה** (בבולגרית: **Летище София**) הוא נמל תעופה בינלאומי עיקרי של בולגריה, השוכן כ-10 ק"מ מזרחית למרכז בירתה, סופיה. נמל התעופה משמש כבסיס פעולה מרכזי של חברת בולגריה אייר.

## היסטוריה
נמל התעופה נבנה בסוף שנות ה-30. במהלך מלחמת העולם השנייה היה נמל התעופה בשימוש צבאי. טרמינל 1 בצידו הדרומי הושלם במהלך המלחמה ונפתח לפעילות ב-1947. המבנה כלל אזור ששימש את הממשלה בצד מערב, אזור לטיסות בינלאומיות במרכז ואזור לטיסות פנים. הנמל הגיע לקיבולת מלאה של 600,000 נוסעים לשנה בשנות ה-60 המאוחרות ועבר מספר שיפוצים והרחבות החל מ-1968.

בשנת 2006 נחנך טרמינל 2 המודרני יותר. כיום משמש טרמינל 1 לטיסות לואו-קוסט וטיסות צ'רטר. הטיסות הרגילות נוחתות וממריאות מטרמינל 2.

## קישורים חיצוניים

* 

סופיה
קטגוריה:בולגריה: שדות תעופה
קטגוריה:סופיה
לאה זליגר

**לאה זליגר** (1883 – 1953) הייתה פעילה להנחלת העברית, עורכת ומתרגמת ישראלית. ממקימות "הסתדרות נשים מזרחי".

## ביוגרפיה
זליגר נולדה בעיר סניאטין שבמזרח גליציה (אוסטריה; כיום במחוז איוואנו-פרנקיבסק שבאוקראינה) ליוסף וטובה רוזנקראץ. היא קיבלה בבית חינוך דתי, חסידי לאומי. היא נשלחה לחדר ללמוד יחד עם הבנים, בגיל חמש קראה בחומש ובגיל שמונה למדה משניות וגמרא. בגיל צעיר השיגה שליטה בעברית והייתה לשם דבר בכל הסביבה על שליטתה כנערה במכמני לשון העברית. בגיל 14 התפרסם מאמר שלה בעיתון העברי "המגיד".

בשנת 1905 נישאה ליוסף זליגר. בשנים הראשונות לאחר נישואיהם חיו בעוני מחפיר וביחד עסקו בהפצת הרעיון הציוני והיו מעורכי "המצפה". זליגר כתבה בשבועון ותרגמה מכתבי בעלה ואחיה.

באלול תרס"ז (1907) עלתה לארץ ישראל, בה נתמנה בעלה למנהל החדר המתוקן שנוסד ביוזמת חברי אגודת אחוה ביפו, שנקרא "תחכמוני". בגלל קשיים כלכליים של תחכמוני חזרו בני הזוג לפרנקפורט וקרקוב. בשנת תרע"ב ייסדו בקרקוב עיתון יומי עברי בשם "בת קול". בשנת 1914 עלו שוב לארץ ישראל, תחילה למושבה פתח תקווה ואחר כך לירושלים. בשנת 1915, נולדה בתה היחידה, תקוה (לימים תקוה שריג). בתחילת 1919 נתאלמנה מבעלה. היא התגוררה בשכונת גאולה בירושלים.

זליגר כתבה בכתב העת הירדן, בשנים 1919-1920, זיכרונות מימי מלחמת העולם הראשונה בארץ ישראל.

בשנת 1919 הייתה ממייסדות הסתדרות נשים מזרחי והייתה הנשיאה הראשונה של ההסתדרות. במסגרת ההסתדרות עסקה בסיוע לנזקקים והקימה בית מלאכה לצעירות. כן הייתה מהמייסדות של בית צעירות מזרחי בירושלים. כן לימדה עברית לעולות חדשות. מטרת ההסתדרות הייתה מטרת תנועת המזרחי – "תחיית האומה בארצה וברוח תורתה". בסוף שנות ה-20 פעלה במועצת הארגונים לנשים העבריות.

זליגר דיברה נגד מתן זכות בחירה לנשים וביקשה לשמור לאישה את תפקידיה המסורתיים. כך כתבה:
:"מקום האשה אינו על יד משוט המדיניות הגבוהה, אלא בשדה עבודה ההולמת לה ולתכונתה הנפשית, היינו בחינוך, בעבודת צדקה וחסד, ובהרמת המוסר בקרב הדור הצעיר על ידי השפעת דברים המתקבלים על הלב בכתב ובעל פה. חובתה היא להשניא בעיני בני הנעורים את המותרות, לחבב את העבודה והלמוד."

בעקבות הליכת בתה, תקוה, אשתו של נחום שריג ואמם של יוסף ורן שריג, לקיבוץ חילוני, היא פרשה מפעילות ציבורית. כך מתארת זאת בתה:
"הליכתי לקיבוץ הביאה שבר גדול בחייה. אמנם, ידעה להעריך דביקותו של זולתה בצו מצפונו, אך המכאוב היה דוקר ומר וגרם לה לעזוב כליל את עבודתה הציבורית ולהסתגר בעבודת תרגום ועריכה של כתבי אחיה ואבי."

זליגר תרגמה את כתבי אחיה, ד"ר משה רוזנקרנץ, בהם הרומן "גד החוזה". כן הוציאה לאור את ספרי בעלה.

במשך שנים דאגה למסעדה של ישיבת מרכז הרב. בשנות ה-30 עסקה בבניית בית הפועל המזרחי בירושלים והיא נאמה בטקס חנוכת הבניין.

במשך עשר שנים התגוררה עם בתה בקיבוץ בית השיטה בה לימדה עברית וניסתה להשפיע על חברי הקיבוץ לשמור מצוות. בשנת 1953 נפטרה ונקברה בבית השיטה, ובשנת 1968 לאחר מלחמת ששת הימים הועברו עצמותיה להר הזיתים אל חלקת הכוללים א לצד בעלה .

## לקריאה נוספת
* תקוה שריג, **אמא אגדה**, הקיבוץ המאוחד, 1980

## קישורים חיצוניים
* 
* 
מכתביה:
* 
* 

## הערות שוליים

קטגוריה:פעילי תנועת המזרחי
קטגוריה:נשות העלייה השנייה
קטגוריה:אנשי העלייה השנייה
קטגוריה:מתרגמות ישראליות
קטגוריה:מתרגמים ישראלים
קטגוריה:עיתונאיות כותבות עברית
קטגוריה:בית השיטה: אישים
קטגוריה:גאולה (ירושלים): אישים
קטגוריה:יהודים הקבורים בהר הזיתים: חלקות החסידים
קטגוריה:ישראליות שנולדו ב-1883
קטגוריה:ישראלים שנולדו ב-1883
קטגוריה:ישראליות שנפטרו ב-1953
קטגוריה:ישראלים שנפטרו ב-1953
אלכסנדר איסאק

**אלכסנדר אִיסַאק** (בשוודית: **Alexander Isak**; נולד ב-21 בספטמבר 1999 בסולנה שבשוודיה) הוא כדורגלן שוודי ממוצא אריתראי המשחק בעמדת החלוץ בליברפול מהפרמייר ליג ובנבחרת שוודיה.

## קריירת מועדונים
איסאק נולד בסולנה שבשוודיה להורים ממוצא אריתראי. הוא גדל במחלקת הנוער של א.י.ק סולנה. ב-28 בפברואר 2016 הוא ערך את הופעת הבכורה שלו במועדון, כשנכנס כמחליף בדקה ה-75 והבקיע שער במסגרת משחק בגביע השוודי. ב-7 באפריל הוא ערך את הופעת הבכורה שלו בליגת העל השוודית, כששיחק 78 דקות והבקיע את שער הבכורה שלו בליגה בניצחון 0–2 על אסטרסונד במסגרת המחזור השני. בעונתו הראשונה בקבוצה הבוגרת ערך איסאק 29 הופעות ליגה והבקיע עשרה שערים, כשקבוצתו מסיימת כסגנית האלופה.
בזמן עונת 2016/17 איסאק קיבל הצעות מכמה מועדונים גדולים באירופה, ביניהם ריאל מדריד, אך לבסוף חתם איסאק בבורוסיה דורטמונד מהבונדסליגה. איסאק לא הטביע חותם בבורוסיה דורטמונד, ובפגרת החורף של עונת 2018/19 הושאל לוילם II מליגת העל ההולנדית עד לתום העונה. איסאק הרשים בתקופתו בהולנד וכבש 13 שערים ב-16 משחקים בליגה. ב-12 ביוני 2019 איסאק נמכר מבורוסיה דורטמונד לריאל סוסיאדד מהליגה הספרדית וחתם על חוזה לחמש שנים.

ב-26 באוגוסט 2022 חתם בניוקאסל יונייטד תמורת 70 מיליון אירו. ב-31 באוגוסט 2022 כבש שער בכורה בהופעת הבכורה, בהפסד 1–2 לליברפול. הוא סיים את העונה עם 10 שערי ליגה ב-22 הופעות ועזר לקבוצה להעפיל לליגת האלופות.

ב-1 בספטמבר 2025, חתם בליברפול תמורת 150 מיליון אירו, ההעברה השלישית היקרה בכל הזמנים, והיקרה בכל הזמנים בבריטניה. הוא ערך הופעת בכורה בקבוצה ב-17 בספטמבר, בניצחון 2-3 על אתלטיקו מדריד במחזור הראשון של עונת 2025/2026 בליגת האלופות. שלושה ימים לאחר מכן ערך הופעת בכורה בקבוצה בפרמייר ליג, בניצחון 1-2 בדרבי על אברטון. ב-23 בספטמבר כבש שער בכורה, בניצחון 1-2 על סאות'המפטון במסגרת גביע הליגה.

## קריירה בינלאומית
ב-8 בינואר 2017 ערך איסאק את הופעת הבכורה שלו בנבחרת שוודיה, כשנכנס כמחליף בדקה ה-62 בהפסד 1–2 לנבחרת חוף השנהב במשחק ידידות. ב-12 בינואר, בהופעתו השנייה בנבחרת, הבקיע איסאק את שער הבכורה שלו, שער בדקה ה-19 בניצחון 0–6 על נבחרת סלובקיה במשחק ידידות.

ב-23 במרץ 2019 ערך איסאק את הופעת הבכורה שלו במשחק רשמי במדים הלאומיים כשנכנס כמחליף בדקה ה-88 במסגרת מוקדמות יורו 2020 מול נבחרת רומניה.

איסאק זומן לסגל המורחב לטורניר יורו 2020 ופתח בכל ארבעת המשחקים (3 בשלב הבתים ואחד בשמינית הגמר, שם הודחו מול אוקראינה).

## תארים
;בורוסיה דורטמונד
* הגביע הגרמני: 2016/17
;ריאל סוסיאדד
* גביע המלך הספרדי: 2019/20

**[[ניוקאסל יונייטד]]**
* גביע הליגה: 2024/2025
;אישיים
* כדורגלן השנה בשוודיה - 2025
* שחקן החודש בליגת העל השוודית - ספטמבר 2016
* פריצת העונה בליגת העל השוודית- 2016
* מלך השערים בגביע הספרדי- 2019/20
* שחקן החודש בליגת העל ההולנדית- מרץ 2019

## קישורים חיצוניים

## הערות שוליים

קטגוריה:כדורגלנים שוודים
קטגוריה:חלוצי כדורגל שוודים
קטגוריה:סטוקהולם: כדורגלנים
קטגוריה:כדורגלני א.י.ק סולנה
קטגוריה:כדורגלני בורוסיה דורטמונד
קטגוריה:כדורגלני וילם II
קטגוריה:כדורגלני ריאל סוסיאדד
קטגוריה:כדורגלני ניוקאסל יונייטד
קטגוריה:כדורגלני נבחרת שוודיה
קטגוריה:כדורגלני יורו 2020
קטגוריה:ספורטאים שוודים בגרמניה
קטגוריה:ספורטאים שוודים בהולנד
קטגוריה:ספורטאים שוודים בספרד
קטגוריה:שוודים שנולדו ב-1999
קריית מאיר בץ

**קריית מאיר בץ** היא שכונה הממוקמת במערב העיר באר שבע. הקריה נקראת על שם מאיר בץ, ממפתחי הנגב וממתכנני תעלת הימים. בין המוסדות הממוקמים בשכונה: הגן הזואולוגי של באר שבע, חווה לחינוך חקלאי, מתחם סקייטפארק באר שבע והמכללה הטכנולוגית של חיל האוויר בבאר שבע.

ליד הקריה ישנן עבודות בנייה רחבות של שכונה בשם סיגליות. מצפון לקריה עובר כביש 25.

קטגוריה:באר שבע: שכונות